เงินบาทอ่อนค่าตามภูมิภาค ตัวเลขศก.สหรัฐหนุนดอลล์แข็ง
ค่าเงินบาทปิดตลาดเย็นนี้ (25 พ.ค.) ที่ระดับ 33.58/59 บาท/ดอลลาร์ อ่อนค่าต่อจากช่วงเช้าเปิดตลาดที่ระดับ 33.48/50 บาท/ดอลลาร์
25 พ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (25 พ.ค.) ที่ระดับ 33.58/59 บาท/ดอลลาร์ อ่อนค่าต่อจากช่วงเช้าเปิดตลาดที่ระดับ 33.48/50 บาท/ดอลลาร์
วันนี้เงินบาทปรับตัวอ่อนค่าต่อเนื่องตลอดทั้งวัน สาเหตุหลักน่าจะมาจากตัวเลขเศรษฐกิจของสหรัฐฯ ที่ประกาศออกมาเมื่อปลายสัปดาห์ที่ผ่านมา โดยเฉพาะตัวเลขเงินเฟ้อ(CPI) ปรับตัวดีขึ้นเป็นเดือนที่ 3 ติดต่อกัน จึงทำให้ดอลลาร์แข็งค่าเมื่อเทียบกับสกุลเงินอื่นๆ ขณะที่สกุลเงินในภูมิภาคปรับตัวอ่อนค่าลงเช่นกัน
“บาทอ่อนค่าลงต่อเนื่องตลอดทั้งวัน น่าจะเป็นเพราะตัวเลขเศรษฐกิจสหรัฐฯ เมื่อปลายสัปดาห์ออกมาดี บาทจึงอ่อนค่าเมื่อเทียบกับดอลลาร์สหรัฐ และสกุลเงินอื่นๆ ในภูมิภาคก็อ่อนค่าลงเช่นกัน” นักบริหารเงินกล่าว ขณะที่คาดว่าพรุ่งนี้เงินบาทจะเคลื่อนไหวในกรอบ 33.50-33.70 บาท/ดอลลาร์
 
ที่มา: สำนักข่าวอินโฟเควสท์